బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఫిబ్రవరి 14 నుంచి 'దండుపాళ్యం-2'
శ్రీనివాసరాజు దర్శకత్వంలో ప్రముఖ నిర్మాత వెంకట్‌ నిర్మించిన 'దండుపాళ్యం' కన్నడలో బిగ్గెస్ట్‌ బ్లాక్‌బస్టర్‌ మూవీగా....
| Updated:
Jan 11, 2016, 12:08AM IST
<br />
శ్రీనివాసరాజు దర్శకత్వంలో ప్రముఖ నిర్మాత వెంకట్‌ నిర్మించిన 'దండుపాళ్యం' కన్నడలో బిగ్గెస్ట్‌ బ్లాక్‌బస్టర్‌ మూవీగా రూ.25 కోట్లు కలెక్ట్‌ చేసి, సెన్సేషన్‌ క్రియేట్‌ చేసిన విషయం తెలిసిందే. ఈ చిత్రం తెలుగులో 'దండుపాళ్యం' పేరుతో విడుదలై రూ.10 కోట్లు కలెక్ట్‌ చేసి శతదినోత్సవం జరుపుకుంది. ఇప్పుడు నిర్మాత వెంకట్‌ 'దండుపాళ్యం' టీమ్‌తోనే ఆ చిత్రానికి సీక్వెల్‌గా 'దండుపాళ్యం-2'ని నిర్మిస్తున్నారు. ఈ చిత్రానికి సంబంధించిన రెగ్యులర్‌ షూటింగ్‌ ఫిబ్రవరి 14న ప్రారంభం కానుంది.
ఈ సినిమా గురించి వెంకట్ మాట్లాడుతూ... స్టార్టింగ్‌ నుంచి ఎండింగ్‌ వరకు ప్రతి సీన్‌ చాలా గ్రిప్పింగ్‌గా వుంటుంది. 'దండుపాళ్యం' తర్వాత ఉపేంద్ర హీరోగా 'శివమ్‌' చిత్రాన్ని రూపొందించాను. ఈ చిత్రం 'బ్రహ్మన్న' పేరుతో తెలుగులో విడుదల కాబోతోంది. అలాగే తెలుగులో సూపర్‌ హిట్‌ అయిన 'గీతాంజలి' చిత్రాన్ని 'కథే చిత్రకథే నిర్దేశన పుట్టన' పేరుతో కన్నడలో రీమేక్‌ చేశాను. ఈ జనవరి 1న రిలీజ్‌ అయిన ఈ చిత్రం 2016 సంవత్సరపు మొదటి బ్లాక్‌బస్టర్‌గా నిలిచింది. ఫిబ్రవరి 14న స్టార్ట్‌ అవుతున్న 'దండుపాళ్యం-2' కూడా మరో సెన్సేషనల్‌ మూవీ అవుతుంది'' అన్నారు. ప్రకాష్‌రాజ్‌, బొమ్మాళి రవిశంకర్‌, పూజాగాంధి, మకరంద్‌ దేశ్‌పాండే, రవి కాలె, నవాజుద్దీన్‌ సిద్ధిఖ్‌తోపాటు ఇద్దరు ప్రముఖ తెలుగు హీరోయిన్లు ఈ చిత్రంలో నటించనున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.